# Budapest (folyóirat)

### A Wikipédiából, a szabad lexikonból.

A folyóirat 2004-es mutatványszámának címlapja

A Budapest nyomtatásban és részben a weben publikált, havonta megjelenő folyóirat. A lap - korábbi hagyományokat folytatva, magát a városlakók lapjaként aposztrofálva - a főváros kulturális életéről, épületeiről, történelméről szól.

## [szerkesztés] A lap

A lap 1945. október 15-én indult, főszerkesztője Némethy Károly, a főváros kulturális tanácsnoka volt. 1947-es megszűnését követően 1966-ban a főváros kulturális folyóirataként indul újra, 1988-as megszűnéséig a Fővárosi Tanács lapjaként jelenik meg. Második folyamának szerkesztői: Mesterházi Lajos, Fekete Gyula, Vargha Balázs, Jávor Ottó és Szabó János.

A lap újraindítását egy kávéházi asztaltársaság, a Nagy Budapest Törzsasztal határozza el 2003-ban, így harmadízben 2004. március 15-én jelenik meg Buza Péter szerkesztésében. Olvasószerkesztő: Saly Noémi. A lapban állandó rovata van Zeke Gyulának, Jolsvai Andrásnak. Állandó rovat a „Tükörtopik”, amely internetes fórumok véleményeiből közöl részleteket. Gyakran ír a lapba N. Kósa Judit, Ráday Mihály, Vargha Mihály, Sándor Tibor, Török András. A vezércikkek hagyományosan a Budapest szóval kezdődnek és végződnek, és soha sincsenek aláírva. A lap kiadója 2004-2005-ben a Száz Magyar Falu Könyvesház Kht. volt, 2006-tól a PRESS XPRESS Bt.

## [szerkesztés] Külső hivatkozások

- A Budapest folyóirat weboldala

A lap eredeti címe "http://hu.wikipedia.org../../../b/u/d/Budapest_%28foly%C3%B3irat%29.html"

Kategória: Magyarországi sajtótermékek

##### Views

- Szócikk
- Vitalap
- Aktuális változat

##### Keresés